Krasny Bierah

Krasny Bierah (transkribeerituna Krasnõ Berag, poola keeles Krasny Brzeg) on agrolinnake Valgevenes Homieli oblasti Žłobini rajoonis, Krasny Bierahi külanõukogu halduskeskus. Asula asub merepinnast 132 meetri kõrgusel Dobasna jõe ääres Minskist Homielisse viiva raudtee ääres, oblasti keskusest Homielist 104 ja rajooni keskusest Žłobinist 12 kilomeetri kaugusel.

Asulas on põllumajandustehnikum ja keskkool, keskkooli ruumides tegutseb ka muusikakool. Krasny Bierahis on kaks raamatukogu, seal asub liivakarjäär. Asulasse jääb ka Krasny Bierahi mõisa hoonetekompleks. Agrolinnakesse jääb Krasny Bierahi raudteejaam.

Elanikkond

<tr valign=top><td>
 310 (1845)
 362 (1897)
 2359 (2004)
<td>
 2280 (2010)
 2395 (2016)
 2320 (2019)

pisi|Mõisakompleksi väravad ja põllumajandustehnikumi ühiselamu

 Ajalugu 

Esimesed kirjalikud teated asulast pärinevad aastast 1528. Küla kuulus Minski vojevoodkonda ja Rečyca maakonda.Вялікі гістарычны атлас Беларусі Kd.2, lk. 103. Selle omanikeks olid algselt Zankowiczid, seejärel Sołtanid. Aastal 1654 laastati küla Vene-Poola sõja käigus. Aastal 1708 ööbisid seal mõnda aega Karl XII väed.

Aastal 1793 läks Krasny Bierah teisel Poola jagamisel Vene impeeriumi koosseisu. Küla hakkas kuuluma Minski kubermangu ja Bobruiski maakonda. Pärisojuse kaotamise järel aastal 1861 üritasid sealsed talunikud mõisa Gryniewiczitelt ära osta, ent mõis müüdi aastal 1867 hoopis Babrujski kindluse suurtükiväekomandörile Aleksandr Bogorodskile.Roman Aftanazy, Dzieje rezydencji na dawnych kresach Rzeczypospolitej, wyd. drugie przejrzane i uzupełnione, kd. 1: Województwa mińskie, mścisławskie, połockie, witebskie, Wrocław: Zakład Narodowy im. Ossolińskich, 1991, lk. 86–89, ISBN 83-04-03713-0, ​ISBN 83-04-03701-7​  16. novembril 1873 avati sealne Liibavi–Romno raudtee lõik.Poola Kuningriigi geograafiline leksikon XIX sajandi lõpus valmis sealse mõisa hoonetekompleks. 

20. novembril 1917 kohtusid sealses raudteejaamas Minskist välja sõitnud enamlaste Lenini nimeline soomusrong ja Žłobinis resideerinud Orenburgi löögipataljoni väed, sisuliselt oli tegemist alanud kodusõja esimese lahinguga. Aastal 1917 võõrandati sealne mõis, aastal 1920 asutati seal aga uus põllumajanduslik kool, kus hakkasid õppima endiste Babrujski ja Azaryčy põllumajanduskoolide õpilased.Дзяржаўны спіс гісторыка-культурных каштоўнасцей Рэспублікі Беларусь: [Даведнік] / Склад. В. Я. Абламскі, І. М. Чарняўскі, Ю. А. Барысюк. — Мн.: БЕЛТА, 2009. — 684 lk. — ISBN 978-985-6828-35-8.

XX sajandil oli Krasny Bierahi kohal kolm samanimelist asulat: küla, mõisa või sinna rajatud õppemajandi asula ja raudteejaama juures asuv asula. Aastal 1930 moodustasid küla elanikud sovhoosi Красны Бераг, raudteejaama juures moodustati aga kolhoos Чырвоны камунар. Teise maailmasõja ajal vallutasid Krasny Bierahi Saksa väed. Mõisa hoonetesse rajati sõjaväehospidal, küla juurde aga koonduslaager, mille juures avati aastal 1944 lastest doonorite kogumispunkt. Koonduslaagrist käis läbi 1990 last.Растоптанное детство: вымысел и правда детского концлагеря "Красный Берег"

29. septembril 2013 peatus sealses raudteejaamas esimest korda Homieli oblasti ajaloos Minskist väljunud elektrirong.

 Viited 


 Välislingid 

Kategooria:Valgevene asulad
Kategooria:Žłobini rajoon